b'\n_START_ARTICLE_\nCha\xc3\xaene des Puys\n_START_SECTION_\nPovijest i odlike\n_START_PARAGRAPH_\nCha\xc3\xaene des Puys se po\xc4\x8deo formirati prije oko 95.000 godina, a vulkanska aktivnost koja je stvorila ovo gorje je prestala prije oko 10.000 godina. Ve\xc4\x87ina sto\xc5\xbeaca je nastala \xe2\x80\x9estrombolijskim erupcijama\xe2\x80\x9d i obi\xc4\x8dno imaju jako izra\xc5\xbeene kratere na vrhu. Neki imaju kratere u obliku gnijezda, dok ostali imaju slomljene rubove kratera kroz koje je lava protjecala._NEWLINE_Nasuprot tomu, Puy de D\xc3\xb4me je nastao \xe2\x80\x9epelejskom erupcijom\xe2\x80\x9d koja se odlikuje dugim razdobljima mirovanja koji su isprekidani iznenadnim i iznimno nasilnim erupcijama._NEWLINE_Ovo gorje je jako va\xc5\xbeno za razvoj vulkanologije jer je bilo prvo mjesto koje je od 1820-ih istra\xc5\xbeivao engleski geolog George Julius Poulett Scrope. On je 1827. godine objavio svoj klasi\xc4\x8dni rad \xe2\x80\x9eMemoari o geologiji sredi\xc5\xa1nje Francuske, uklju\xc4\x8duju\xc4\x87i vulkansko formiranje Auvergnea, Velaya i Vivaraisa\xe2\x80\x9d, koje je kasnije dopunjeno i izdano u popularnijem djelu, \xe2\x80\x9eGeologija i ugasli vulkani sredi\xc5\xa1nje Francuske\xe2\x80\x9d 1858. god. Ova djela su bili prvi objavljeni opisi gorja Cha\xc3\xaene des Puys i njegova analiza je udarila temelje mnogim osnovnim na\xc4\x8delima vulkanologije.'